දඹුල්ල ආර්ථික මධ්‍යස්ථානය සහ පෑලියගොඩ මැනිං වෙළඳපොලේ අද එළවළු රැසක කිලෝග්‍රෑමයක තොග මිල පැවතුණේ රුපියල් 200 ත් 250 ත් අතර මිලකටයි.වෙළඳපොලේ සහල් මිල ගණන්ද මේ වනවිට සැළකිය යුතු ලෙස ඉහළ ගොස් තිබෙනවා.පසුගියදා ගෑස් සමාගම් ද ගෘහස්ථ ගෑස් සිලින්ඩරයක මිල රුපියල් 500 කින් පමණ ඉහළ දමන ලෙස පාරිභෝගික අධිකාරියෙන් ඉල්ලීමක් කර තිබුණා.මෙලෙස මිල වැඩි කිරීමේ යෝජනා සම්බන්ධයෙන් අද වෙළඳ අමාත්‍ය ආචාර්ය බන්දුල ගුණවර්ධනගෙන් මාධ්‍යවේදීන් ප්‍රශ්න කර සිටියා.ඒ, නිරෝධායනය වන පවුල් සඳහා කොළඹ මහ නගර සභාවේ ප්‍රතිපාදන මත සකස් කරන බඩු මලු පිළිබඳ සොයාබැලීමට ඔරුගොඩවත්ත සතොස ගබඩා සංකීර්ණය වෙත පැමිණි අවස්ථාවේයි.